


	[bookmark: _GoBack]Európsky parlament
2019-2024
	[image: EP logo RGB_Mute]



PRIJATÉ TEXTY

[bookmark: TANumber]P9_TA(2023)0450
[bookmark: title]Návrh na vymenovanie člena Dvora audítorov – Hans Lindblad
[bookmark: DocNumber]
[bookmark: Commission]Výbor pre kontrolu rozpočtu
[bookmark: PE]PE755.021
[bookmark: Sujet][bookmark: References]Rozhodnutie Európskeho parlamentu z 12. decembra 2023 o návrhu na vymenovanie Hansa Lindblada za člena Dvora audítorov (C9-0379/2023 – 2023/0813(NLE))

[bookmark: TextBodyBegin](Konzultácia)
Európsky parlament,
–	so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C9‑0379/2023),
–	so zreteľom na článok 129 rokovacieho poriadku,
–	so zreteľom na správu Výboru pre kontrolu rozpočtu (A9-0390/2023),
A.	keďže prostredníctvom listu zo 16. októbra 2023 Rada konzultovala s Európskym parlamentom o návrhu na vymenovanie Hansa Lindblada za člena Dvora audítorov;
B.	keďže Výbor pre kontrolu rozpočtu následne posúdil kvalifikáciu Hansa Lindblada, najmä pokiaľ ide o podmienky stanovené v článku 286 ods. 1 Zmluvy o fungovaní Európskej únie; keďže v rámci tohto posúdenia výbor dostal od Hansa Lindblada životopis a odpovede na písomné otázky, ktoré mu boli adresované;
C.	keďže následne tento výbor 29. novembra 2023 usporiadal vypočutie, počas ktorého Hans Lindblad predniesol úvodné vyhlásenie a následne zodpovedal otázky, ktoré kládli členovia výboru;
1.	súhlasí s návrhom Rady vymenovať Hansa Lindblada za člena Dvora audítorov;
2.	poveruje svoju predsedníčku, aby postúpila toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.

